ঢাকা, ৩০ জানুয়ারী ২০১৭ইং (বাংলা-নিউজ টুয়েন্টিফোর ডটকম): নির্বাচন কমিশন গঠনে রাষ্ট্রপতিকে সুপারিশ করতে গঠন করা সার্চ কমিটিতে নাম দেবে বিএনপির জোটের শরিক ছয় দল। এগুলো হলো: এলডিপি, বিজেপি, খেলাফত মজলিস, বাংলাদেশ ন্যাপ, জমিয়তে উলামায়ে ইসলাম ও মুসলিম লীগ। এই নাম দেয়ার ক্ষেত্রে বিএনপির পরামর্শ রক্ষা করবে তারা। সোমবার ২০ দলের মহাসচিব পর্যায়ের বৈঠক শেষে একথা জানান এলডিপির মহাসচিব রেদওয়ান আহমেদ। বিএনপির কেন্দ্রীয় কার্যালয় নয়াপল্টনে এই বৈঠক অনুষ্ঠিত হয়।